Rikunarita-ORG/Wikinium huggingface dataset:
# מצעד מוזיקה

לוגו המגזין בילבורד, המפעיל את רשת המצעדים הפופולרית ביותר בעולם
**מצעד מוזיקה** הוא דירוג של מוזיקה מוקלטת על פי קריטריונים מסוימים בתקופה מסוימת. הדירוג במצעדים מתבסס על נתוני מכירות, השמעה בתחנות רדיו וטלוויזיה, דירוג הקהל או החלטת מפיקי המצעד. המצעדים משודרים ברדיו, מוקרנים בטלוויזיה או נכתבים בעיתון או באתר אינטרנט. מצעדים הנחשבים לאמינים מתבססים על נתוני מכירות או זמן השמעה. במרוצת השנים, נחשבו נתוני הסטרימינג לקריטריון דומיננטי.

מצעד השירים הראשון פורסם בשנת 1936 במגזין בילבורד, שהחל לפרסם את מצעדי הבילבורד. בשנת 1992 ז'ורדי, בן 4 וחצי הגיע לראש מצעד הפזמונים בצרפת ושהה בה 15 שבועות.

## סוגי מצעדים

המצעדים השונים מתחלקים על פי תדירותם. לעיתים שיר הזוכה לדירוג גבוה במצעדים הנערכים בתדירות גבוהה, מדורג נמוך יותר במצעדים בתדירות נמוכה יותר, וכן להפך.

### מצעדי שירים

מצעד שירים שבועי מתבצע פעם בשבוע ובו מדורגים השירים שיצאו לאחרונה בדרך כלל.

* **בילבורד הוט 100** – המצעד הפופולרי בעולם הוא מצעד ההוט 100 של מגזין הבילבורד, במצעד זה מדורגים השירים על פי נתוני המכירות שלהם ועל פי כמות ההשמעות אותן הם מקבלים.
* **מצעד הסינגלים הבריטי** – במצעד זה מדורגים השירים על סמך נתוני המכירות בלבד.
* **מצעד הסינגלים האירי** – המצעד מפורסם מדי שבוע על ידי איגוד תעשיית ההקלטות האירי, על סמך מכירות בפורמטים שונים שנאספים על ידי האיגוד.
* **המצעד הרשמי של גלגלצ** – המצעד השבועי של תחנת הרדיו גלגלצ, בו מדורגים 10 שירים עבריים ו-10 שירים לועזיים. המצעד משודר מדי שבוע והוא מחליף מצעד שהיה בעבר בגלי צה"ל. כיום מתבצע דירוג המצעד על פי הצבעת גולשים באינטרנט באתר גלגלצ.
* **מקום בצמרת** - היה המצעד השבועי של רשת ג' של קול ישראל. במצעד דורגו מדי שבוע שלושים שירים חדשים. המצעד הופסק ב-2017 עם סגירתה של קול ישראל והקמת תאגיד השידור הישראלי.
* **Dutch Top 40** – מצעד שירים שבועי הולנדי המתבסס על זמן השמעה ברדיו, הזרמת מדיה (כולל ספוטיפיי ויוטיוב) וטרנדים במדיה חברתית (פייסבוק, טוויטר וכו'). ככל שהשיר מושמע מספר פעמים רב יותר, עולה דירוגו במצעד.

גם במרבית תחנות הרדיו האזוריות בישראל מתבצע מצעד עברי או לועזי מדי שבוע ולעיתים אף שניהם.

בישראל, המצעדים משודרים לרוב בימי חמישי.

### מצעדי אלבומים

מצעד אלבומים שבועי מתבצע פעם בשבוע ובו מדורגים האלבומים שיצאו לאחרונה בדרך כלל.

* **בילבורד 200** – מצעד האלבומים הפופולרי ביותר בעולם. המצעד מתבסס בעיקר על נתוני מכירות, פיזיות ודיגיטליות, של אלבומים בארצות הברית.
* **מצעד האלבומים הבריטי** – מצעד אלבומים שמופעל על ידי חברת המצעדים הרשמית. המצעד המלא מכיל את 100 האלבומים הגדולים בממלכה המאוחדת, אשר מבוססים על הורדות דיגיטליות הזרמות מדיה ומכירות נקיות.
* **מצעד האלבומים האירי** – הדירוגים במצעד מבוססים על מכירות בפורמטים שונים שנאספים על ידי האיגוד, תוך שקמעונאים שונים במדינה מגישים את המסמכים עם נתוני המכירות, שמתורגמים למצעד.

### מצעדים שנתיים

מדי שנה מתבצע מצעד בו מדורגים השירים שיצאו בשנה החולפת. בישראל מקובל לערוך את המצעד השנתי העברי בערב ראש השנה, ואילו המצעד השנתי הלועזי נערך בתום השנה האזרחית. גופים כמו בילבורד או חברת המצעדים הרשמית מפרסמים גם הם מצעדים שנתיים כדוגמת מצעד הבילבורד הוט 100 השנתי, מצעד הבילבורד 200 השנתי, מצעד הסינגלים הבריטי השנתי ומצעד השירים העכשוויים למבוגרים השנתי.

## קישורים חיצוניים

* מצעד ה-Hot 100 של מגזין הבילבורד
* אחד אחד, מצעד גלגלצ באתר גלגלצ
* מקום בצמרת המצעד של רשת ג'

## הערות שוליים
# טאמי (שפה)

טאמי
Tami|
מדינות |
פפואה גינאה החדשה |
|
אזורים |
מחוז מורובה |
|
דוברים |
2,100 (2010) |
|
משפחה |
שפות אוסטרונזיות |
|
לאום | פפואה גינאה החדשה פפואה גינאה החדשה |
|
קוד ISO 639-3 | tmy  |
|
ראו גם | **שפה • כתב • רשימת שפות** |
|   |

**טאמי** היא שפה ממשפחת השפות האוסטרונזיות המדוברת בפי אוכלוסיית איי טאמי ובכמה עיירות בחצי האי הואן במחוז מורובה שבפפואה גינאה החדשה. לשפה 5 תנועות ו-24 עיצורים.

## הערות שוליים

 ערך זה הוא קצרמר בנושא שפות ובנושא אוקיאניה. אתם מוזמנים לתרום לוויקיפדיה ו**להרחיב אותו**.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טאמי (שפה)"**.
# לאנדר פאיס

לאנדר פאיס
Leander Paes|  |
|
לידה |
17 ביוני 1973 (בן 53) קולקטה, הודו  |
|
מדינה | הודו |
|
מקום מגורים |
מומבאי  |
|
גובה |
1.78 מ' |
|
יד חובטת |
ימין |
|
השכלה | * אוניברסיטת קלקוטה
* Madras Christian College Higher Secondary School
* St. Xavier's College, Kolkata
* La Martiniere Calcutta
 |
|
תקופת פעילות |
1991–2020 (כ־29 שנים) |
|
בת זוג | Rhea Pillai  |
|
פרסים והוקרה | * פרס ארג'ונה
* פרס רג'יב גנדי קיל רטנה
* פדמה בהושן
* פאדמה שרי בספורט
 |
|
סה"כ פרסים שצבר |
8,587,586 דולר אמריקאי  |
|
יחידים |
|
מאזן קריירה |
99-101 |
|
דירוג שיא |
73 (1998) |
|
זכיות בטורנירים |
1 |
|
זוגות |
|
מאזן קריירה |
457-770 |
|
דירוג שיא |
1 (1999) |
|
זכיות בטורנירים |
55 |
|
שיאי גראנד סלאם |
| **זכיות** 18 (8 זוגות גברים, 10 - זוגות מעורבים) |
|   |

**לאנדר פאיס** (באנגלית: **Leander Adrian Paes** ; ‏ נולד ב-17 ביוני 1973) טניסאי עבר הודי. הוא זכה להצלחות בתחרויות זוגות גברים וזוגות מעורבים בהם זכה 18 פעמים בתחרויות גראנד סלאם לרבות זכייה ב"גראנד סלאם" בתחרות זוגות מעורבים וזוגות גברים על ניצחון בכול 4 התחרויות. הוא הטנסיאי היחיד ונציג הודו היחיד שהשתתף ב-7 אולימפידות (זכה במדליית ארד). הוא ניצח באליפות וימבלדון ואליפות צרפת הפתוחה ב-3 עשורים שונים.

## ביוגרפיה

לאנדר פאיס נולד בשנת 1973 בקולקטה. אביו היה שחקן הוקי שדה ואמו שיחקה כדורסל. הם היו חברי משלחת חודו לאולימפיאדת מינכן. פאיס החל לשחק טניס בגיל צעיר. הוא ניצח בתחרויות לצעירים באליפות ארצות הברית הפתוחה ואליפות וימבלדון. בשנת 1991 הוא החל לשחק באופן מקצועי.

בספטמבר 1995 הוא התחיל לשחק בתחרויות זוגות לצד מאהש בהופאטי.

בשנת 1999 זוג בהופאטי/פאיס הגיעו לגמר אליפות צרפת הפתוחה 1999 וניצחו באליפות וימבלדון 1999. באותה שנה הם הפסידו במשחק הגמר של אליפות ארצות הברית הפתוחה 1999 ואליפות אוסטרליה הפתוחה 1999. בשנת 2001 הם ניצחו פעם נוספת באליפות צרפת הפתוחה. בהמשך עם פרטנרים אחרים פאיס ניצח באליפות וימבלדון ובאליפות ארצות הברית הפתוחה ובכך השלים "גראנד סלאם" בתחרויות זוגות גברים. בסך הכול הוא ניצח 8 פעמים ועוד 8 פעמים הפסיד במשחק הגמר.

בתחרויות זוגות מעורבים ההצלחה הראשונה הייתה ניצחון באליפות וימבלדון 1999 לצד ליזה ריימונד. הוא ניצח לצר פרטנריות נוספות לרבות מרטינה נברטילובה, קארה בלאק, מרטינה הינגיס וילנה וסנינה. בסך הכול הוא ניצח 10 פעמים ועוד 8 פעמים הפסיד בגמר. פאיס השלים "גראנד סלאם" בתחרות זוגות מעורבים.

פאיס היה חבר נבחרת גביע דייוויס של הודו משנת 1990 ועד לשנת 2011. הוא שיאן הנבחרת במספר קטגוריות.

פאיס השתתף 7 פעמים במשחקים האולימפיים. למרות שהוא הצטיין כשחקן זוגות, המדליה היחידה הוא קיבל בתחרות הגברים - מדליית ארד אולימפיאדת 1996. באולימפיאדת 2004 הוא הגיע למקום הרביעי בתחרות זוגות גברים.

פאיס פרש מטניס בשנת 2020.

לפאיס הוענקו מספא עיטורים הודים.

בשנת 2024 פאיס נכלל בהיכל התהילה של הטניס.

## קישורים חיצוניים

 מדיה וקבצים בנושא **לאנדר פאיס** בוויקישיתוף

* לאנדר פאיס, ברשת החברתית X (טוויטר)

* לאנדר פאיס, באתר olympedia.org

* לאנדר פאיס, באתר ה-ATP

* לאנדר פאיס, באתר ה-ITF

* לאנדר פאיס, באתר גביע דייוויס
# יוהנס אוקכם

יוהנס אוקכם
Johannes Ockeghem|  |
|
לידה |
1410 סן-גיסלן, בלגיה  |
|
פטירה |
6 בפברואר 1497 (בגיל 87 בערך) טור, צרפת  |
|
מדינה |
ממלכת צרפת  |
|
מוקד פעילות |
ממלכת צרפת  |
|
סוגה |
קנטוס פירמוס  |
|
השקפה דתית |
הכנסייה הקתולית  |
|
שפה מועדפת |
צרפתית של ימי הביניים, לטינית של ימי הביניים, צרפתית  |
|   |

**יוהנס אוקכם** (בפלמית: **Johannes Ockeghem**;‏ 1410? – 1497) היה מחשובי המלחינים בדור השני של האסכולה הפרנקו-פלמית.

אוקכם נחשב למלחין החשוב ביותר בין גיום דופאי וז'וסקן דה פרה, והיה למוזיקאי המפורסם ביותר ברחבי אירופה במחצית השנייה של המאה החמש עשרה.

## ביוגרפיה

תאריך לידתו שנוי במחלוקת, במקורות שונים הוא מתוארך לשנת 1410 ובאחרים עד שנת 1430.

מחקרים אחרונים קובעים, כי אוקכם נולד בסיינט-חיסליין (כיום סן-גיסלן בוולוניה), אולם ביוגרפיות מוקדמות קובעות שנולד או בעיר שעל שמה נקרא או בדנדרמונדה, בדרום פלנדריה.

כרוב מלחיני התקופה, החל אוקכם את דרכו המוזיקלית כנער מקהלה. התיעוד הראשון של פעילותו המוזיקלית מגיע מן הקתדרלה של אנטוורפן, שם הועסק בשנים 1443 ו-1444. בין השנים 1446 ו-1448 הועסק אוקכם על ידי שארל הראשון, דוכס בורגונדיה. בשנת 1452 עבר לפריז לכהן כמנהל מוזיקלי של מקהלת הקפלה בחצר המלכים שארל השביעי ולואי האחד עשר. הוא שב לצרפת ומת בטור, זאת לאחר שמילא משימה דיפלומטית בספרד, לארגן את חתונתה של איזבלה הראשונה, מלכת קסטיליה.

## מוזיקה והשפעה

אוקכם לא היה מהפכן ביצירתו, אך לא נטה גם ליתר-שמרנות והשכיל למזג התפתחויות חדשות ביצירותיו. מאפיינת אותו פרישה רחבה של המלודיות בקווים ארוכים ומרחפים, שאותם מיקם במקרים רבים בכל הקולות ולא רק בקול אחד, כפי שהיה מקובל במוטטים של המאה ה-14. כדי לקדם את זרימת הקווים עתירי הקישוטים שיצר, העדיף לכתוב לארבעה קולות במקום לשלושה, וכן הרבה להשתמש במשלב הבס, בניגוד לדופאי ובני דורו, שבחרו להרחיב את המנעד הקולי כלפי מעלה.

מעט מאוד מיצירותיו שרדו - 14 מיסות (אחת מהן רקוויאם, ראו: רקוויאם (אוקכם)), תפילת קרדו נפרדת, 5 מוטטים וכ-21 שנסונים.

אוקכם היה מפורסם מאוד באירופה בזכות המוזיקה המרשימה שלו ושליטתו הטכנית הפנומנאלית, המודגמת בבירור ב'מיסה פרולטיונום', וכן היה בעל השפעה מוזיקלית מכרעת על ז'וסקן דה פרה, שלימים כתב מוטט להנצחתו (נימפות היער).

אוקכם, שהיה מפורסם כזמר בס, נבדל משאר מלחיני האסכולה הנדרלאנדית עקב שימושו בבס אקטיבי, הן בריתמיות והן במנעד.

## ראו גם

* נימפות היער

## קישורים חיצוניים

 מדיה וקבצים בנושא **יוהנס אוקכם** בוויקישיתוף

* יוהנס אוקכם, באתר אפל מיוזיק (באנגלית)
* יוהנס אוקכם, באתר ספוטיפיי
* יוהנס אוקכם, באתר Last.fm (באנגלית)
* יוהנס אוקכם, באתר AllMusic (באנגלית)
* יוהנס אוקכם, באתר MusicBrainz (באנגלית)
* יוהנס אוקכם, באתר דיזר
* יוהנס אוקכם, באתר Discogs (באנגלית)
* יוהנס אוקכם, באתר "Find a Grave" (באנגלית)
* יוהנס אוקכם, באתר אנציקלופדיה בריטניקה (באנגלית)

## הערות שוליים
# הוצאת אוניברסיטת אוקספורד

הוצאת אוניברסיטת אוקספורד
Oxford University Press|  |
|  |
| בניין הוצאת אוניברסיטת אוקספורד מרחוב וולטון |
|
נתונים כלליים |
|
על שם |
אוניברסיטת אוקספורד  |
|
תקופת הפעילות |
1586–הווה (כ־440 שנה)  |
|
חברת אם |
אוניברסיטת אוקספורד  |
|
מדינה |
הממלכה המאוחדת  |
|
מיקום המטה |
אוקספורד, אנגליה אנגליה, הממלכה המאוחדת הממלכה המאוחדת |
|
קואורדינטות | ﻿ / ﻿  |
|
עובדים |
6,000 |
|   |
| corp.oup.com |
|  |
|   |

**הוצאת אוניברסיטת אוקספורד** (באנגלית: **Oxford University Press**; בראשי תיבות: **OUP**) היא הוצאת הספרים האוניברסיטאית הגדולה בעולם והשנייה בוותק, לאחר הוצאת אוניברסיטת קיימברידג'. הוצאת הספרים היא מחלקה של אוניברסיטת אוקספורד ובראשה ניצבים 15 אקדמאים הממונים על ידי סגן הצ'נסלור של האוניברסיטה.

## היסטוריה

ההוצאה נוסדה ב-1586, לאחר שהאוניברסיטה הייתה גורם פעיל בתחום הדפוס כבר מ-1480. עד המאה ה-19 התמקדה ההוצאה בתחום הספרות האקדמית והדפסת חיבורים ליטורגיים נוצריים. באמצע המאה ה-19 לקחה ההוצאה על עצמה את מפעל המילון האנגלי של אוקספורד, המילון האנגלי הגדול, המוקפד והשלם ביותר. מאז ראשית המאה ה-20 מוציאה ההוצאה ספרות כללית הממוקדת בעיקר בהוצאה מחדש של ספרות קלאסית, ספרות ילדים, סדרות מדע פופולרי, מילונים ולקסיקונים במגוון תחומי דעת (בין היתר פילוסופיה, ביולוגיה ומוזיקה קלאסית ורבים אחרים, הראשון בהם היה The Oxford Companion to Music), כתבי עת מדעיים, ספרים ללימוד השפה האנגלית וספרות דתית. כל זאת בצד הוצאת ספרי מחקר אקדמאים של אנשי אוניברסיטת אוקספורד ואחרים, הנבחרים על ידי ועדת לקטורים אקדמית המורכבת מחברי סגל האוניברסיטה.

ב-1896 הקימה ההוצאה בניו יורק שלוחה ראשונה מחוץ לבריטניה ומאז היא פעילה ברחבי העולם (כולל אוסטרליה, הודו, סין, יפן, דרום אמריקה ודרום אפריקה).

## מפעלים מו"ליים ומחקריים ראויים לציון

* המילון האנגלי של אוקספורד
* מילון גרוב למוזיקה ומוזיקאים
* סדרת הלקסיקונים Oxford Companion למגוון תחומי דעת
* Oxford Classical Texts, סדרת ספרים המכילה עריכה מדעית של טקסטים מהספרות היוונית העתיקה והלטינית, בשפתם המקורית
* סדרת הקלאסיקות העולמיות (Oxford World's Classics), כוללת תרגומי מופת לאנגלית ממגוון הספרות העולמית, כולל ספרות יפה, מחזות, אנתולוגיות ורבים מהכתבים הדתיים והמיתולוגיים של עמי העולם
* The Oxford Encyclopedia of Economic History - אנציקלופדיה המסקרת את מכלול ההיסטוריה האנושית הכלכלית בזמן ובמרחב
* מהדורה מוערת של התנ"ך והברית החדשה באנגלית, לטינית, יוונית ועברית
* אנציקלופדיית אוקספורד להיסטוריה ימית

## קישורים חיצוניים

 מדיה וקבצים בנושא **הוצאת אוניברסיטת אוקספורד** בוויקישיתוף

* אתר האינטרנט הרשמי של הוצאת אוניברסיטת אוקספורד (באנגלית)

* הוצאת אוניברסיטת אוקספורד, ברשת החברתית פייסבוק
* הוצאת אוניברסיטת אוקספורד, ברשת החברתית X (טוויטר)
* הוצאת אוניברסיטת אוקספורד, ברשת החברתית אינסטגרם
* הוצאת אוניברסיטת אוקספורד, ברשת החברתית LinkedIn
* הוצאת אוניברסיטת אוקספורד, הבלוג הרשמי
* הוצאת אוניברסיטת אוקספורד, ברשת החברתית Goodreads
* 400 Years Later, Oxford Press Thrives, הניו יורק טיימס, 18 בפברואר 1994
* מוזיאון ההוצאה

## הערות שוליים
# פליפקארט

פליפקארט|  |
|
נתונים כלליים |
|
מייסדים | Sachin Bansal, ביני בנסל  |
|
תקופת הפעילות |
אוקטובר 2007 – הווה (כ־18 שנים)  |
|
חברת אם |
וולמארט  |
|
חברות בנות | * Jabong.com
* PhonePe
* weRead
* Myntra
* MapmyIndia
 |
|
מדינה |
הודו  |
|
מיקום המטה |
בנגלור  |
|
ענפי תעשייה |
מסחר אלקטרוני  |
|
מנכ"ל |
ביני בנסל  |
|   |
| www.flipkart.com |
|   |

**פליפקארט** (באנגלית: **Flipkart**) היא חברת מסחר אלקטרוני שנוסדה בשנת 2007 על ידי סאצ'ין וביני באנסאל. החברה רשומה בסינגפור, אבל המטה שלה שוכן בבנגלורו, קרנטקה, הודו. לפליפקארט מגוון מוצרים שהשיקה בעצמה תחת השם "digflip", כטאבלטים, כבלים ונרתיקים למחשבים ניידים.

סבב גיוס הכספים האחרון של החברה, במאי 2015, העמיד את שווי החברה ב-15 מיליארד דולר. במאי 2016, תאגיד מורגן סטנלי הוריד את הערכת שווי פליפקארט ל-9.39 מיליארד דולר. באפריל 2017 השלימה החברה סבב גיוס של 1.4 מיליארד דולר מהחברות מיקרוסופט, איביי ו-Tencent, על בסיס הערכת שווי של 11.6 מיליארד דולר. ב-2018 נרכשו 77% ממניות החברה על ידי התאגיד Walmart בכ-16 מיליארד דולר.

## היסטוריה

פליפקארט נוסדה בשנת 2007 על ידי סאצ'ין באנסאל וביני באנסאל, שניהם בוגרי המכון הטכנולוגי ההודי של דלהי. הם עבדו בחברת המסחר האינטרנטי אמזון, ועזבו אותה כדי להקים את החברה החדשה שלהם, שהתאגדה באוקטובר 2007 בשם "פליפקארט שירותים אינטרנטיים פרטיים בע"מ" (באנגלית: "Flipkart Online Services Pvt. Ltd"). פליפקארט מאפשרת שיטות תשלום שונות לתשלום: במזומן לאחר הגעת המוצר, עסקאות בכרטיס אשראי או בכרטיס לחיוב מיידי, בנקאות אינטרנטית, כרטיסי מתנה אינטרנטיים, תשלום בכרטיס לחיוב מיידי עם הגעת המשלוח.

## מבנה עסקי

ב-25 בנובמבר 2014 דיווחו כלי תקשורת מובילים, כי פליפקארט פועלת באמצעות מבנה עסקי מורכב שכולל תשע חברות, חלקן בסינגפור וחלקן בהודו. בשנת 2012 מכרו מייסדי פליפקארט את הקמעונאית WS לקונסורציום של משקיעים בראשות רג'יב קוצ'אל.

## רכישות

* 2010: WeRead, קהילה אינטרנטית לחובבי ספרים.
* 2011: Mime360, חברת פלטפורמה לתכנים דיגיטליים.
* 2011: Chakpak.com, אתר חדשות בוליווד המציע עדכונים, חדשות, תמונות וקטעי וידאו. Flipkart רכשה את הזכויות של Chakpak לקטלוג הדיגיטלי שלהם הכולל 40,000 פילמוגרפיות, 10,000 סרטים וקרוב ל-50,000 דירוגים. פליפקארט הודיעה חד-משמעית שהיא לא תהיה מעורבת עם האתר המקורי, ולא תשתמש בשם המותג שלה.
* 2012: Letsbuy.com, קמעונאית הודית אינטרנטית בתחום האלקטרוניקה. פליפארט, קנתה את החברה בסכום משוער של $25 מיליון דולר. Letsbuy.com נסגר וכל תנועה אינטרנטית ב-Letsbuy הופנתה לפליפקארט.
* 2014: רכישת myntra.com בסכום משוער של 300 מיליון דולר.
* 2015: רכישת Appiterate, סטרטאפ שיווק סלולרי כחיזוק לפלטפורמת הניידים שלה.
* 2016: רכישת Jabong, אתר קניות אופנה מתחרה, בסכום של 70 מיליון דולר.
* 2016: באפריל, רכישת, סטרטאפ תשלום.
* 2018: ספטמבר, רכישת Upstream Commerce הישראלית.

## קישורים חיצוניים

 מדיה וקבצים בנושא **פליפקארט** בוויקישיתוף

* אתר האינטרנט הרשמי של פליפקארט (באנגלית)

* פליפקארט, ברשת החברתית פייסבוק
* פליפקארט, ברשת החברתית X (טוויטר)
* פליפקארט, ברשת החברתית אינסטגרם
* פליפקארט, ברשת החברתית טיקטוק
* פליפקארט, ברשת החברתית LinkedIn
* פליפקארט, סרטונים בערוץ היוטיוב

## הערות שוליים
# Zappos

Zappos|  |
| משרדי החברה |
|
נתונים כלליים |
|
סוג |
חברה פרטית |
|
מייסדים | Nick Swinmurn  |
|
תקופת הפעילות |
1999–הווה (כ־27 שנים) |
|
חברת אם |
אמזון |
|
מדינה |
ארצות הברית  |
|
מיקום המטה |
לאס וגאס, נבדה, ארצות הברית |
|
ענפי תעשייה |
קמעונאות  |
|
הכנסות |
2 מיליארד דולר |
|
מנכ"ל |
ניק סווינמורן |
|
עובדים |
1,500 |
|   |
|
www.zappos.com |
|   |

**זאפוס** (באנגלית: **Zappos**) היא חברה אמריקאית המוכרת נעליים וביגוד באמצעות פלטפורמת מסחר אלקטרוני.

החברה מעסיקה כ-1,500 עובדים ומספקת שירותים ללקוחות שונים מרחבי העולם.

מטה החברה הראשי נמצא בעיר לאס וגאס, ארצות הברית.

בחודש יולי 2009, רכשה חברת אמזון את כל מניות החברה שהיו בשווי של כ-1.2 מיליארד דולר.

## היסטוריה

זאפוס הוקמה בשנת 1999 על ידי ניק זווינמורן תחת השם Shoesite.com במטרה למכור נעליים באופן מקוון.

בשנת 2000, גייסה החברה כ-1.6 מיליון דולר בסבב גיוס בהובלת קרן Venture Frogs.

בשנת 2001, הכריזה החברה שהיקף המכירות שלה הגיע לסכום של כ-8.5 מיליון דולר.

בשנת 2004, הגדילה היקף המכירות שלה לסכום של כ-184 מיליון דולר וגייסה כ-35 מיליון דולר בסבב גיוס בהובלת קרן Sequoia Capital.

בשנת 2007, החלה למכור ביגוד, שעונים, תיקים וצעצועים לילדים.

בשנת 2008, הכריזה החברה שמכירותיה חצו את רף המיליארד דולר והיא הופיעה במקום ה-23 בדירוג החברות של כתב העת Fortune.

בחודש יולי 2009, רכשה חברת אמזון את כל מניות החברה שהיו בשווי של כ-1.2 מיליארד דולר.

בשנת 2012, מוזגו מחסני החברות והועברו למחסני אמזון בקנטקי. באותה שנה דיווחה החברה שמסדי הנתונים שלה נפרצו, ומסמכים רגישים עם פרטיהם של כ-24 מיליון לקוחות דלפו לרשת.

## לקריאה נוספת

* טוני שיי, **עובדים מאושרים יוצרים חברה עשירה - פיתוח תרבות ארגונית אחרת כמודל להצלחה עסקית**, מטר - הוצאה לאור, 2012.
* בראד סטון, **החנות שיש בה הכל: ג'ף בזוס ועלייתה של אמזון**, מטר - הוצאה לאור, 2014. עמ' 253 - 256

## קישורים חיצוניים

 מדיה וקבצים בנושא **Zappos** בוויקישיתוף
* אתר האינטרנט הרשמי של Zappos

* Zappos, ברשת החברתית פייסבוק
* Zappos, ברשת החברתית X (טוויטר)
* Zappos, ברשת החברתית אינסטגרם
* Zappos, ברשת החברתית LinkedIn
* Zappos, סרטונים בערוץ היוטיוב
* Zappos, הבלוג הרשמי
* Zappos, באתר פינטרסט
* גיא גרימלנד, ערן גפן על עובדי ההיי-טק: "מהפכות לא עושים עם ליסינג ותלושי תן ביס", באתר TheMarker‏, 15 בנובמבר 2009
* הטרגדיה של טוני הסיה: כך מצא את מותו מייסד Zappos, באתר פורבס
* פלי הנמר, ‏RSA השיקה כלי חדש למניעת פריצה לבסיסי נתונים פיננסיים, באתר "אנשים ומחשבים", 14 באוקטובר 2012

## הערות שוליים
# אמזון מיוזיק

אמזון מיוזיק
Amazon Music|  |
|
סוג |
חנות מוזיקה מקוונת  |
|
תקופת הפעילות |
25 בספטמבר 2007 – הווה (18 שנים)  |
|
בעלות |
אמזון  |
| music.amazon.com |
|   |

**אמזון מיוזיק** (באנגלית: **Amazon Music**), לשעבר **אמזון MP3** (‏**Amazon MP3**), היא שירות הזרמת מוזיקה וחנות מוזיקה מקוונת, המופעלת על ידי אמזון, שהושקה לראשונה בארצות הברית ב-25 בספטמבר 2007.

ב-3 בדצמבר 2008, שירות הזרמת המוזיקה הושק בממלכה המאוחדת. כמו כן, שירות הזרמת המוזיקה הושק בגרמניה וצרפת ב-1 באפריל ו-10 ביוני 2009, בהתאמה. שירות הזרמת המוזיקה זמין גם באוסטריה ושווייץ מאז 3 בדצמבר 2009. שירות הזרמת המוזיקה הושק ביפן ב-10 בנובמבר 2010. שירות הזרמת המוזיקה הושק בספרד ואיטליה ב-4 באוקטובר 2012. שירות הזרמת המוזיקה הושק במקסיקו ב-7 בנובמבר 2018.

## ראו גם

* פריים וידאו

## קישורים חיצוניים

 מדיה וקבצים בנושא **אמזון מיוזיק** בוויקישיתוף

* אתר האינטרנט הרשמי של אמזון מיוזיק (באנגלית)

* אמזון מיוזיק, ברשת החברתית פייסבוק
* אמזון מיוזיק, ברשת החברתית X (טוויטר)
* אמזון מיוזיק, ברשת החברתית אינסטגרם
* אמזון מיוזיק, ברשת החברתית טיקטוק
* אמזון מיוזיק, סרטונים בערוץ היוטיוב
* אמזון מיוזיק, ערוץ באתר Twitch.tv

## הערות שוליים
# הכנסה לנפש

הכנסה חציונית ברוטו לנפש במדד כוח הקנייה, מבוסס על נתוני 2006–2012 מגאלופ
**הכנסה לנפש** (באנגלית: **Per capita income**, ובקיצור: **PCI**) או **הכנסה ממוצעת** היא מדד לקביעת ההכנסה הממוצעת שאדם מרוויח באזור נתון (עיר, אזור, מדינה וכו') בשנה מסוימת.

## השימוש במדד

במדינות רבות, ההכנסה לנפש נקבעת באמצעות סקרי אוכלוסין רגילים, כמו סקר הקהילה האמריקאית . סקר זה מאפשר חישוב של הכנסה לנפש הן עבור המדינה כולה והן עבור אזורים או קבוצות דמוגרפיות ספציפיות. עם זאת, השוואת הכנסה לנפש בין מדינות שונות לעיתים קרובות תהיה מורכבת, מכיוון שמתודולוגיות, הגדרות ואיכות הנתונים עשויים להשתנות באופן משמעותי. מאז שנות ה-90, ה-OECD ערך סקרים קבועים בקרב 38 המדינות החברות בו, תוך שימוש במתודולוגיה סטנדרטית ובמערכת של שאלות.

הכנסה לנפש משמשת לעיתים קרובות למדידת ההכנסה הממוצעת של מגזר ולהשוואת העושר של אוכלוסיות שונות. הכנסה לנפש משמשת לעיתים קרובות גם למדידת רמת החיים של מדינה. כאשר משתמשים בה להשוואת רמות הכנסה בין מדינות שונות, היא מתבטאת בדרך כלל באמצעות מטבע בינלאומי נפוץ, כגון אירו או דולר אמריקאי. מדד זה הוא אחד משלושת המרכיבים של מדד הפיתוח האנושי של מדינה.

## מגבלות

בעוד שהכנסה לנפש יכולה להיות שימושית עבור מחקרים כלכליים רבים, יש לה גם מגבלות:

* השוואות של הכנסה לנפש לאורך זמן צריכות להתחשב באינפלציה. ללא התאמה לאינפלציה, הנתונים נוטים להפריז בהשפעות הצמיחה הכלכלית.
* השוואות בינלאומיות יכולות לתת תוצאה מעוותת על ידי הבדלי יוקר המחיה שאינם משתקפים בשערי החליפין. כאשר המטרה היא להשוות את רמת החיים בין מדינות, התאמה להבדלים בשווי כוח הקנייה תשקף בצורה מדויקת יותר את מה שאנשים באמת יכולים לקנות בכספם.
* מדד הכנסה לנפש הוא ערך ממוצע, ואינו משקף את חלוקת ההכנסה במדינה או באזור שבו נערכה הבחינה. אם חלוקת ההכנסות של מדינה אינה מאוזנת באופן קיצוני, מעמד עשיר קטן יכול להגדיל את ההכנסה לנפש באופן משמעותי בעוד שלרוב האוכלוסייה אין שינוי בהכנסה. מבחינה זו, הכנסה חציונית שימושית יותר בעת מדידת שגשוג מאשר הכנסה לנפש, מכיוון שהיא פחות מושפעת מחריגים.
* פעילות שאינה כספית, כגון סחר חליפין או שירותים הניתנים בתוך המשפחה, בדרך כלל לא נספרת. חשיבותם של שירותים אלה משתנה מאוד בין כלכלות.
* ההכנסה לנפש אינה מתייחסת לשאלה אם ההכנסה מושקעת בגורמים העלולים לשפר את התפתחות האזור, כגון בריאות, חינוך או תשתיות.

## הערות שוליים
# ראמסוואמי ונקטרמן

ראמסוואמי ונקטרמן
ராமசுவாமி வெங்கட்ராமன்|  |
|
לידה |
4 בדצמבר 1910 Thanjavur district, הודו  |
|
פטירה |
27 בינואר 2009 (בגיל 98) ניו דלהי, הודו  |
|
מדינה |
הודו, הראג' הבריטי, הדומיניון של הודו  |
|
השכלה | * Loyola College
* אוניברסיטת מדראס
 |
|
מפלגה |
הקונגרס הלאומי ההודי  |
|
השקפה דתית |
הינדואיזם  |
|
בת זוג | Janaki Venkataraman  |
|
פרסים והוקרה |
פרס אור האמת (2001)  |
|
חתימה |   |
|

נשיא הודו ה־8|
25 ביולי 1987 – 25 ביולי 1992 (5 שנים) |
|
→ זייל סינגשנקר דיאל שרמה ← |

 |
|

סגן נשיא הודו ה־7|
31 באוגוסט 1984 – 24 ביולי 1987 (שנתיים ו־10 חודשים) |
|
→ מוחמד האייטולהשנקר דיאל שרמה ← |

 |
|
תפקידים נוספים |
| * שר האוצר של הודו (1980–1982)
* שר ההגנה של הודו (1982–1984)
* שר הפנים של הודו (יוני–ספטמבר 1982)
* חבר בלוק סבהה (1950–1957, 1977–1984)
 |
|   |

**ראמסוואמי ונקטרמן** (בטמילית: **இராமசுவாமி வெங்கட்ராமன்**;‏ 4 בדצמבר 1910 – 27 בינואר 2009) היה עורך דין הודי, פעיל למען עצמאות הודו, ופוליטיקאי שכיהן כנשיא השמיני של הודו.

## ביוגרפיה

ונקטרמן נולד בכפר רג'אמדם שבמחוז טנג'ור בנשיאות מדראס. הוא למד משפטים באוניברסיטת מדראס והחל לעסוק בעריכת דין ב-1935. הוא התמחה בבית המשפט העליון מדרס (צ'נאי) ובבית המשפט העליון של הודו.

בצעירותו היה פעיל בתנועת העצמאות ההודית ונעצר במהלך תנועת צאו מהודו מ-1942 עד 1944.

## קריירה פוליטית

לאחר עצמאות הודו ב-1947, ונקטרמן השתתף באספה החוקתית של הודו.

הוא נבחר ללוק סבהה בשנית בבחירות ב־1952 וכיהן בו מטעם הקונגרס הלאומי ההודי עד 1957, אז עבר לשמש כשר בממשלת מדארס עד 1967.

בבחירות ב-1977 נבחר ונקטרמן ללוק סבהה, ולאחר חזרת הקונגרס הלאומי ההודי לשלטון לאחר הבחירות ב-1980 שימש כשר האוצר (1980–1982) ושר ההגנה (1982–1984) בממשלת אינדירה גנדי.

ב-1984 נבחר ונקטרמן לסגן נשיא הודו. בשנת 1987 התמנה לנשיא השמיני של הודו ושירת בתפקידו עד 1992.

ב-27 בינואר 2009 נפטר ונקטרמן בניו דלהי.

## קישורים חיצוניים

 מדיה וקבצים בנושא **ראמסוואמי ונקטרמן** בוויקישיתוף
* ר. ונקטרמן, באתר הקרן שהקים ומשפחתו מנהלת כיום (באנגלית)
* ר. ונרטרמן, באתר "נשיאי הודו" (באנגלית)
* ראמסוואמי ונקטרמן, באתר אנציקלופדיה בריטניקה (באנגלית)
* ראמסוואמי ונקטרמן, באתר "Find a Grave" (באנגלית)

* Former President R Venkataraman passes away, The Indian Express
* Former President Venkataraman passes away, Times of India

 ערך זה הוא קצרמר בנושא אישים ובנושא הודו. אתם מוזמנים לתרום לוויקיפדיה ו**להרחיב אותו**.
# קריקט בסרי לנקה

**קריקט** הוא הספורט הפופולרי ביותר בסרי לנקה, ואחריו כדורגל ורוגבי. סרי לנקה היא אחת מ-12 המדינות שמשתתפות בקריקט עולמי, ואחת משש המדינות שזכו בגביע העולם בקריקט. בסרי לנקה משחקים קריקט ברמה גבוהה ומקצועית, ומשחקי הענף נצפים על ידי אחוז גדול מהאוכלוסייה.

## היסטוריה

סרי לנקה (שנודעה בעבר בשם ציילון) הוכרזה כמושבה בריטית ב-1802. כפי שהבריטים נהגו אז, קריקט עקב אחריהם לכל מדינה שאליה הגיעו. אפשר להניח שהמשחק כבר היה קיים על האי ב-1800. האזכור הכי קדום של קריקט בסיילון היה בדו"ח קולומבו מ-1832 שהתיר את הקמת מועדון הקריקט הראשון בסרי לנקה. מועדון הקריקט קולומבו הוקם עם קבלת לאחר האישור, והמשחקים התחילו מיד. מאז הספורט פרח במדינה כספורט הבית וב-1975 שמם של השחקנים הסרי לנקים החל להיות מופץ ברמה בינלאומית.

## הנבחרת הלאומית

נבחרת הקריקט הלאומית של סרי לנקה היא The Sri Lankan Cricket Team. הנבחרת שיחקה ב-1975 ביום הקריקט הבינלאומי וב-1981 זכו בגביע, אשר שם את סרי לנקה במקום ה-8 ברמה הבינלאומית.

הנבחרת הסרי לנקית הפכה את סרי לנקה למדינת קריקט רצינית במהלך שנות ה-90. סרי לנקה זכתה בגביע עולם ב-1996, גביע ה-ICC ב-002, גביע ה-ICC World Twenty ב-2014, גביע אסיה ב-1986, 1997, 2004, 2008, 2014, והיו קרובים לגביע עולם ב-2007.

## ראו גם

* קריקט

## קישורים חיצוניים

 מדיה וקבצים בנושא **קריקט בסרי לנקה** בוויקישיתוף
* Cricket Sri Lanka, האתר הרשמי לקריקט בסרי לנקה
* ESPN, רשימת שחקני הנבחרת המעודכנת